Document ID: 32004R0526

32004R0526
L 085/3
SLUŽBENI LIST EUROPSKE UNIJE
UREDBA KOMISIJE (EZ) br. 526/2004
od 22. ožujka 2004.
o izmjeni specifikacije naziva navedenog u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti (Espárrago de Navarra)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 9.,
budući da:
(1)
U skladu s člankom 9. Uredbe (EEZ) br. 2081/92, za ime Espárrago de Navarra, koje je registrirano kao zaštićena oznaka zemljopisnog podrijetla Uredbom Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (2), Španjolska je zatražila promjene opisa i zemljopisnog područja.
(2)
Razmatranjem zahtjeva utvrđeno je da predložene izmjene nisu manje.
(3)
U skladu s člankom 9. Uredbe (EEZ) br. 2081/92, primjenjuje se postupak iz članka 6. mutatis mutandis.
(4)
Smatra se da su predložene izmjene u skladu s Uredbom (EEZ) br. 2081/92. Komisija po njihovoj objavi u Službenom listu Europske unije (3) nije zaprimila ni jedan prigovor u skladu s člankom 7. navedene Uredbe.
(5)
Izmjene treba registrirati i objaviti u Službenom listu Europske unije,
DONIJELA JE OVU UREDBU:
Članak 1.
Izmjene u Prilogu I. ovoj Uredbi ovime se registriraju i objavljuju kako to zahtijeva članak 6. stavak 4. Uredbe (EEZ) br. 2081/92.
Sažetak glavnih točaka specifikacije naveden je u Prilogu II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. ožujka 2004.

Labels: 3
18
17
6